CELEX: 32007R0970
Language: lt
Date: 2007-08-17 00:00:00
Title: 2007 m. rugpjūčio 17 d. Komisijos reglamentas (EB) Nr. 970/2007, iš dalies keičiantis Tarybos reglamentą (EB) Nr. 1184/2005, nustatantį tam tikras konkrečias ribojančias priemones, taikytinas tam tikriems asmenims, trukdantiems taikos procesui ir pažeidžiantiems tarptautinę teisę konflikte Sudano Darfūro regione

18.8.2007   
            
            
               LT
            
            
               Europos Sąjungos oficialusis leidinys
            
            
               L 215/16
            
         
      KOMISIJOS REGLAMENTAS (EB) Nr. 970/2007
   2007 m. rugpjūčio 17 d.
   iš dalies keičiantis Tarybos reglamentą (EB) Nr. 1184/2005, nustatantį tam tikras konkrečias ribojančias priemones, taikytinas tam tikriems asmenims, trukdantiems taikos procesui ir pažeidžiantiems tarptautinę teisę konflikte Sudano Darfūro regione
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2005 m. liepos 18 d. Tarybos reglamentą (EB) Nr. 1184/2005, nustatantį tam tikras konkrečias ribojančias priemones, taikytinas tam tikriems asmenims, trukdantiems taikos procesui ir pažeidžiantiems tarptautinę teisę konflikte Sudano Darfūro regione (1), ypač į jo 9 straipsnio 1 dalies a punktą,
   kadangi:
   
               (1)
            
            
               Reglamento (EB) Nr. 1184/2005 I priede išvardijami fiziniai arba juridiniai asmenys, subjektai arba organizacijos, kurių lėšos ir ekonominiai ištekliai pagal tą reglamentą yra įšaldomi.
            
         
               (2)
            
            
               2007 m. rugpjūčio 7 d. Jungtinių Tautų Saugumo Tarybos sankcijų komitetas iš dalies pakeitė asmenų, subjektų ir organizacijų, kuriems turėtų būti taikomas lėšų ir ekonominių išteklių įšaldymas, sąrašą. Todėl I priedas turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1184/2005 I priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. rugpjūčio 17 d.
      
         
            Komisijos vardu
         
         Eneko LANDÁBURU
         
         
            Ryšių su užsieniu generalinis direktorius
         
      
   
   
      (1)  OL L 193, 2005 7 23, p. 9. Reglamentas su paskutiniais pakeitimais, padarytais reglamentu (EB) Nr. 1791/2006 (OL L 363, 2006 12 20, p. 1).
   
      PRIEDAS
      Tarybos reglamento (EB) Nr. 1184/2005 I priedas iš dalies keičiamas taip:
      
                  (1)
               
               
                  Įrašas „Gaffar Mohamed ELHASSAN. Profesija: generolas majoras. Kita informacija: Sudano oro pajėgų Vakarų karinio regiono vadas“ pakeičiamas taip:
                  „Gaffar Mohammed Elhassan (alias Gaffar Mohmed Elhassan). Titulas: generolas majoras. Pareigos: Sudano oro pajėgų Vakarų karinio regiono vadas. Gimimo data: 1953 6 24.“
               
            
                  (2)
               
               
                  Įrašas „Gabril Abdul Kareem BADRI. Kita informacija: Nacionalinio judėjimo už reformas ir vystymąsi lauko pajėgų vadas“ pakeičiamas taip:
                  „Gabril Abdul Kareem Badri (alias Gibril Abdul Kareem Barey). Titulas: generolas. Pareigos: Nacionalinio judėjimo už reformas ir vystymąsi lauko pajėgų vadas.“